
Мониторингът на горските територии, управлявани от ,,ДГС Твърдица” включва извършване на периодични наблюдения и анализ на състоянието на горите и местообитанията,чрез теренни наблюдения и разработване и прилагане на Система  за провеждане на мониторинг на биологичното разнообразие и горите с висока консервационна стойност. Системата за мониторинг на биологичното разнообразие е система,проследяваща и обобщаваща промените в биологичното разнообразие в горите управлявани от ,,ДГС Твърдица’’ в дългосрочен план.Това се осъществява чрез систематизиране дългосрочни наблюдения на елементите на биологичното разнообразие,съпроводени със събиране,обработка,съхранение на данни,оценка на събраната в хода на мониторинга информация и анализ на въздействията върху биологичното разнообразие,преценка на неговото състояние и набелязване на мерки,които да се предприемат за предотвратяване на загубата му.Провеждането на мониторинг е основен инструмент в помощ при взимане на управленски решения,имащи отношение към опазването на биологичното разнообразие на територията на 
,,ДГС Твърдица’’, като заедно с това обслужва нуждите от информация на възможно най-широк кръг ползватели.
        Провеждането на мониторинг е основен инструмент в помощ при взимане на управленски решения,имащи отношение към опазването на биологичното разнообразие на територията на  ,,ДГС Твърдица’’, като заедно с това обслужва нуждите от информация на възможно най-широк кръг ползватели.
        Държавно Горско Стопанство Твърдица се намира в Сливенска област и заема земите на         Община  Твърдица.
        Разнообразието на релефа,почвените характеристики и климата обуславят биологичното разнообразие на стопанството. Горските екосистеми в района са ценни в икономически,екологичен и социален аспект,тъй като подържат богат растителен и животински свят и имат важни водорегулиращи , противоерозинни ,рекреационни и естетически функции.
        Част от горите на ТП ,,ДГС Твърдица’’ са включени в различните категории с висока консервационна стойност /ВКС/. В някои случаи един и същи подотдел попада в повече от една.Това прави съответната горска единица особено значима за поддържане и повишаване на всички идентифицирани консервационни стойности. 

1.  Финансов план на стопанството
•   Приходи 
      Приходите в ТП ,,ДГС Твърдица’’ се формират от реализация на дървесина,организиран ловен туризъм,странична дейност,придобиване на активи и финансови операции.Отчитането им по аналитични и синтетични показатели е изцяло съобразно с нормативната уредба.
      Приходите в стопанството се признават на база принципа на начисляване и до степента, до която стопанските изгоди се придобиват от предприятието и доколкото приходи могат надеждно да се измерят.Оценяват се по справедливата стойност на полученото или подлежащо на получаване.
          Приходите на ТП ,,ДГС Твърдица” имат следната структура:  
·   Приходи от дърводобив – 86,47 % общите приходи. Това са приходи от продажба на дървесина на склад, продажба на дървесина на корен , продажба на дървесина по чл.193 от ЗГ.
· Приходи от услуги – 9,95 % от общите приходи. Тези приходи са от:
· странични ползвания – 2664 лв. от услугите
· ловностопанска дейност – 45 % от услугите (включват приходи от концесионни вноски по договори и проведен ловен туризъм)
· услуги за превоз ,подвоз,товарене и разтоварване – 55 % от услугите
· Други приходи – 2,25 % от общите – това са приходи от продажба на тръжна документация, наеми,ел.енергия, продажба на сграда и др.

· Приходите от финансирания – 1,33 % от общите приходи и са от амортизационните отчисления на ДМА закупени или изградени от финансирания ,както и приходи от  БАБХ за изплащане на открити трупове на дива свиня.

· Разходи
  Разходите се признават на базата на пряка връзка между извършените разходи и заработване на конкретните статии на приходите ,т.е. при спазване на принципа за съпоставимост на разходите и приходите , обхващащ едновременно и комбинирано признаване на приходи и разходи ,които се явяват от едни и същи сделки,събития и операции.Разпределението на административните разходи се извършва на база резултатите по видове обекти.
   Разходите на ТП ,,ДГС Твърдица’’ имат следната структура по елементи на разходите:
· Разходи за материали – 3,41 % от общите разходи –те са за горива,облекло ,резервни части и материали за МПС, материали за експедиция, ел.енергия,активи и употреба.
· Разходи за външни услуги – 38,18 % от общите разходи. Те са за дърводобив (30% от общите разходи) , за застраховки ,текущи ремонти ГП и др.
· Разходи за персонал – 47,48 % от общите разходи и те са за възнаграждения и осигуровки
· Други разходи – 7,28 % от общите и те са за тарифни такси , социални разходи,командировки
· Намаление от запасите на незавършено производство – 0,0%
· Амортизации – 3,65 %
·     Финансов резултат
Финансовият резултат за 2025 г. е печалба.          
            Постигнатият финансов резултат за 2025 г. се дължи на добрата организация на дейностите на стопанството. Изпълнени са планираните приходи от дърводобив,заложени по Финансов план.Изпълнена е реализацията на дървесина в количествени показатели.
Изпълнени са и планираните приходи от ОЛТ. С намаление от заложените са и част от разходите по дейности,което събирателно води до постигането на висок финансов резултат.
           Към 31.12.2025 г. поделението няма задължения с изискуеми вземания от клиенти с изтекъл падеж.
           Ръководството на стопанството развива дейността, спазвайки принципи за минимализиране на риска – следва гъвкавост в договорните отношения с контрагентите,разумна ресурсна обезпеченост,стриктно планирани инвестиции, на който се прави предварителна оценка по отношение наличието на съществена несигурност , с цел устойчивото и стабилно развитие на ТП ,,ДГС Твърдица’’.

    2. Социални споразумения 
                   Разработен е Колективен трудов договор за 2019 г.-2020 г.- 2021 г.-2022 г.-2023 г.-2024 г.2025 г.-2026 г.
   Създаден е Регистър на получените оплаквания, жалби и сигнали за разрешаване на спорове свързани с правата на собственост и ползване , правата на работещите и местните общности.За изминалата година няма постъпили жалби от страна на работещите, поради което не е водена документация по повод тяхното разглеждане и удовлетворяване.
   Разработени са Вътрешни правила за разрешаване на спорове, свързани с правата на собственост и ползване ,правата на работниците и местните общности в ТП ,,ДГС Твърдица’’.
   Политика срещу корупцията ,Вътрешни правила за процедиране със сигнали , свързани с различните форми на дискриминация, като всички горепосочени документи са публикувани на интернет страницата на стопанството. 

       3.  План/програма за обучение и квалификация на персонала
        Изготвена е програма за обучение през 2025 г.,одобрена от Директора на                                           ТП ,,ДГС Твърдица’’. Във връзка с нея са проведени обучения на служителите през годината.
Съставени са протоколи.
Издадени са удостоверения за обучение по ЗБУТ от Служба по трудова медицина.

    4.  Здравословни и безопасни условия на труд вкл. На работниците на подизпълнителите
      Проведени са обучения и инструктажи за здравословни и безопасни условия на труд на целия персонал на стопанството.
      Служителите и работниците редовно се инструктират срещу подпис в инструктажните книги или проверовъчни листове.
      Ръководителите на участъци провеждат инструктаж на работниците на фирмите изпълнители при въвеждане на всеки нов обект.

    5.  Ангажиране на заинтересованите страни
       Провеждат се консултации със заинтересованите страни.
       Няма извършени промени в планираните горскостопански дейности за 2025 г. в резултат от споразумения и предложения от заинтересованите страни.
       Провеждани са и разговори за съдействие по почистване и недопускане на нерегламентирани сметища до и в горските територии.

           6. Незаконни/нерегламентирани дейности в горите
                През 2025 г.няма подадени жалби и сигнали,свързани с правата и собственост на местните общности ,засегнати и заинтересовани страни,съответно няма предприети действия по разрешаване на възникнали проблеми.
        На територията на ТП ,,ДГС Твърдица’’ редовно се извършват проверки по охрана на горите.От извършените проверки, през 2025г. служителите на стопанството са съставили 40 бр. акта на нарушители,като всички са по Закона на горите.
               Задържани са следните вещи и предмети:
· Дърва за огрев – 8,60 пр.м3
· Каруци – 1 бр.
· Моторни триони - 4 бр.
· Кошум - 3 бр.
· Самар -  1 бр.
· Недървесни горски продукти – 120 кг.
        7. Изпълнение на горскостопанските дейности  
         Заложените за изпълнение дейности по ЛКД и дърводобив за 2025 г. кореспондират с предвиденото по Горскостопански план.
        През  2025 г. от лесокултурните  дейности е извършено:
        Попълване на култури: Разчет – 1,2 дка, Отчет – 1,2 дка;
        Отглеждане на култури: Разчет-270 дка за 2553,00 лв., Отчет-81 дка за 713,03 лв.
Стопанисване:
· Маркирани 
         Разчет – 38216 м3 на стойност 20668.00 лв.(разход за м3 0,54 лв,)
· Отчет – 51143 м3 на стойност 14582,02 лв.(разход за м3 0,285~-0.29 лв.)
В раздел стопанисване имаме отгледни сечи без материален добив: отчет – 42 дка, Разчет – 44 дка; 
Дърводобив – добитата през 2025 г. лежаща маса е на 100,5 % спрямо средногодишното ползване по ГСП и 102,29 % спрямо заложеното по ФП.
 Ползване/добиви и горскостопански дейности:
Средният годишен добив е посочен с ГСП – том 1 и включва подробно описание на лесовъдската система,видовия състав ,вид месторастене ,почвен тип, възобновяване и др.Тези данни се използват за изчисляване на максималния устойчив добив и планиране на лесовъдските дейности. Сортиментира се по сортименти таблици с програмен продукт ,,SORT”
Добитата и реализирана дървесина за периода 01.01.2025 г.- 31.12.2025 г. е както следва:
· Продажба на дървесина от временен склад -18549 м3 – 11683030 лв.
· Продажба на стояща дървесина на корен – 13253 м3 – 711766 лв.
· Продажба на дървесина по чл.193 от ЗГ -551 м3 – 19722 лв.
· Продажба от централен склад – 1,65 м3 – 352 лв.
· Възлагането на добив е – 19930 м3 – 724072 лв.
· Продажба  на дървесина на корен по ценоразпис/вършина- 32 м3- 666 лв.




        Добивът и реализацията на дървесината са извършени след проведени процедури и определени изпълнители по реда и при спазване изискванията на Наредба за условията и реда за възлагане изпълнението на дейности в горски територии – държавна и общинска собственост и за ползването на дървесина и недървесни горски продукти.
       Изпълнението на дейностите е осъществено при спазването на действащата нормативна уредба.
       При сключването на договорите с фирмите са заложени изисквания на стандарта.
       На територията на стопанството няма продадена несертифицирана дървесина.На всички превозни билети и фактури от продадените сертифицирани продукти се изписва номера на сертификата и категорията на материалите. Документите ,удостоверяващи продажбата на сертифицирана дървесина се съхраняват от специалист – лесовъдство по дърводобива и в счетоводството на стопанството.
       Маркирането на дърветата за сеч , вида сортимент, подготовката на отделите , карнет- описи и технологични планове за сечите се изготвят от маркиращите лесовъди на стопанството с лесовъдско образование. Документацията , придружаваща добива на дървесина се съгласува и одобрява по надлежния ред.
       Техниката използвана от фирмите е преминала техническа изправност в КТИ.
 Отпадъците се събират и изхвърлят извън горските територии на специално предвидени за целта места.
       Територията на стопанството е разделена на 4 бр. ГСУ и 14 бр.охранителни участъци.
       Осигуряване на денонощна охрана на държавната горска територия в ТП ,,ДГС Твърдица’', която се извършва основно от горските надзиратели и автомобили с висока проходимост , като при необходимост се включват и всички останали мобилни групи.
       През 2025 г. в ТП ,,ДГС Твърдица’’ са спазени дадените предписания и мерки за биосигурност.Изпълнявани са дадени указания и предписания със Заповед на ИАГ МЗХГ,БАБХ спрямо борбата с АЧС. Извършват се редовни проверки , вземане на проби,поставяне на предупредителни табели,взаимодействие с ловни дружинки ,кметства и други институции.
     На територията на ТП ,,ДГС Твърдица’’ се извършва организиран ловен туризъм и ловностопанска дейност стопанисващи от стопанството в дивечовъдни участъци. 
В района ТП ,,ДГС Твърдица” действат две ловно- рибарски сдружения - ,,Твърдица’’ и ,,Сърнена гора’’.Таксацията и отстрела за 2025 г.са качени на информационната система – Sistem.iag.
      Продуктите ,предмет на странични дейности са както за удовлетворяване потребностите на местното население , така и за нуждите на местни предприятия ,занаятчии и малки преработватели. Дейността включва основно продажби на билки , плодове предоставяне площи за пчелини , събиране на гъби.
  8. Промени в границите, собствеността , функционалността и предназначението на територии в рамките на стопанството: 
      През 2025 г. няма промени в общата площ и границите на стопанството. 
      През 2025 г. няма превръщане на естествени гори в плантации и плантации в друг вид.
  Разпределението на общата площ ха.,по вид на собствеността е представено в следната таблица:
	Обща площ
	Горска площ по видове собственост

	
	държавна
	недържавна

	
	
	общинска
	частна на ю. лица и общ.организац
	частна на ф. лица 
	врем.общинска
	друга

	ха
	ха
	%
	ха
	%
	ха
	%
	ха
	%
	ха
	%
	ха
	%

	28971.9
	19644,7
	67.8
	8938.6
	30.9
	7.1
	-
	379.6
	1.3
	-
	
	1.9
	-



   9. Здравословно състояние на гората
  През годината са спазени изискванията за провеждане на фитосанитарно обследване състоянието на гората.
От извършeните  лесопатологични обследвания и постъпилите и регистрирани общо 23 бр. сигнални листове и ЛПО към тях, както и 5 броя ЛПО на сигнални листи от предходна година в ТП ,, ДГС  Твърдица’’ са установени: 

· съхнене на бора –  2 бр. сигнални листове;
· съхнене на белия бор – 1 бр.  сигнален лист;
· нападение от типограф – 10 бр.  сигнални листове;
· съхнене на дъба – 2 бр.сигнални листове;
· борова процесионка – 2 бр. сигнални листове;
·  корояди – 6 бр. сигнални листове;
5 броя ЛПО, като 1 бр. за съхнене на черния бор и 4 бр. за нападение за борова процесионка.
    В засегнатите насаждения има единично съхнещи дървета по цялата площ, също и на групи.
     Здравословното състояние на горите в ТП,,ДГС Твърдица’’е добро.

 10. Биологично разнообразие, Гори с висока консервационна стойност и естествени горски екоститеми.
   Разработени са формуляри за теренно наблюдение ,които да се попълват от служителите по горите,по време на изпълнение на регулярната им дейност или при нарочни наблюдения на съответните ВКС.В доклада за ГВКС за правилното разпознаване на установените растителни и животински видове с висока консервационна стойност на територията на стопанството са приложени снимки.
     През 2025 г.са попълнени общо 10 бр.формуляри.
  
   ВКС 1.1 Защитени територии 
   Попълнени са 1 бр. формуляри за мониторинг на защитени зони за опазване на местообитанията и 1бр. за ПЗ ,,Еленска глава”(находище на тис), като не са установени следи за неблагоприятни въздействия върху ВКС на горските местообитания в зоните.

 ВКС 1.2 Застрашени ,изчезващи и ендемични видове
Попълнени са формуляри за следните растителни видове: 
Планински явор (Acer heldreichii) –установени са находища в отдел --103 а, д, в който вида е в добро състояние и не е констатирана антропогенна намеса.
Елвезиево кокиче (Galanthus elwesii)- установено е находище в отдел – 349 м –което е в добро състояние и не е констатирана антропогенна намеса
Резултатите от извършения мониторинг в горите с висока консервационна стойност /ГВКС/на територията на ТП,,ДГС Твърдица” показват ,че насажденията в обособени ВКС са в добро здравословно състояние , дължащо се на добрите практики на правилното поддържане и стопанисване на горите.  
    Попълнени са формуляри за следните животински видове:
 Късопръст ястреб – (Accipiter brevipes) –наблюдаван в отдел -361 д по време на полет(1бр)
 Белоопашат мишелот – (Buteo rufinus) – установени 1бр.индивиди в отдел- 371в.
   В местата, където са установени горе-посочените видове, ще бъдат спазени всички препоръки и указания за опазване, които са посочени в чек – листовете и в Доклада за горите с висока консервационна стойност.
   Попълнени са формуляри за Екосистеми и местообитания, редки, защитени застрашени от из изчезване екосистеми или рефлугии и Гори във фаза на старост:
G1.6922/G1.6923 Southeastern Moesian neutrophile beech forest /Неутрофилни букови гори/
G1.69 Thermophilous Moesian beech forest /Мизийски букови гори/
Гори във фаза на старост (Old growth forest)
  Горите с висока консервационна стойност на територията на ТП,,ДГС Твърдица’’ и извършения мониторинг до момента показва, че горите в обособените ВКС са без повреди, без наличие на дегенеративни и сукцесионни процеси и са в добро здравословно състояние, дължащо се на добрите практики за стопанисване.

   Попълнени са формуляри за мониторинг на насажденията, попадащи във ВКС 6:
ВКС 6 ГТ непосредствено разположени по протежение на официално маркирани туристически маршрути и немаркирани, но често използвани туристически пътеки 2 бр.чек листове.

   11.Въздействие на дейностите по управление върху околната среда
   Горскостопанските дейности се извършват съобразно опазването на биоразнообразието и повишаване на природните ценности и ресурси. Основните използвани лесовъдски системи за подобряване на процесите на въздействие в горите на територията на стопанството са подпомагане естественото възобновяване в зрелите гори. Не е наблюдавано разпространение на инвазивни видове.
    През изминалата година няма регистрирани и възникнали повреди от природни бедствия, както и нанесени негативни въздействия върху водните ресурси вследствие на проведените горскостопански дейности.
    При извеждане на самите дейности не е наблюдавана почвена ерозия, уплътняване или замърсяване на почвите.
    Не е допусната неоправдана загуба или похабяване на дървесина.
   След приключване на горскостопанските дейности /изведени сечи/ през 2025 г. е извършена оценка на въздействието на изведената сеч върху ключови елементи на околната среда, съседни имоти и инфраструктура на територията на ТП,,ДГС Твърдица’’.От изготвените и направени оценки на въздействието може да се направят следните по- общи констатации относно:
· Повреди по подраст в насажденията с извършена оценка не са установени
· Повреди по оставащия дървостой – не са констатирани повреди над допустимите /над 2 % по брой от оставащите на корен дървета/
· Създаване на условия за активиране на почвена ерозия – тракторните и коларски пътища с опасности за развитие на ерозионни процеси са рехабилитирани  или са поставени купчини от клони, изискванията и начина са описани в изготвените  карнет-описи и технологични планове.
· Оставяне на мъртва дървесина  - в насажденията с изведени сечи е налична мъртва дървесина.
· Въздействието върху идентифицираното биологично разнообразие  - при установяване се описва в технологичния план и карнет – опис на насажденията, като се описват и мерките за тяхното опазване.
· Водни ресурси на територията или в близост до насажденията – при наличие на водни течения и дефиниране на мерки за опазване в листа за предварителна оценка мерките са записани и след маркиране в карнет – описа и технологичния план на насаждението  
· Въздействие върху съседни насаждения – не са констатирани неблагоприятни въздействия след извеждане на сечите.
· Въздействие върху съседни имоти и инфраструктура – не са констатирани неблагоприятни въздействия.

12.Въздействие на дейностите по управление върху социалната среда
  През 2025 г. няма подадени жалби и сигнали, свързани с правата и собствеността на местните общности, засегнати и заинтересовани страни, съответно не са предприети действия по разрешаване на възникналите проблеми.
  Няма настъпили промени в обществените нагласи спрямо горските ресурси и дейности.
   Местното население е запознато с дейностите по охрана на горите, защита и опазване от пожари, както и от извършването на залесителни мероприятия на територията на стопанството.
  Важно икономическо и социално значение на горите на територията на стопанството е продажбата на дървесина като дърва за огрев, а също така и други недървесни продукти за местното население.
  Запознаване на местното население и всички заинтересовани страни с принципите на горска сертификация ще удостовери, че стопанисването и управлението на горските територии – собственост на ТП ,,ДГС Твърдица’’ се осъществява по отговорен начин, съчетаващ екологичните,икономическите и социални ползи от горите.
 
           13. Промени в околната среда 
     През 2025 г. в обхвата на дейност на ТП ,,ДГС Твърдица’’ не са регистрирани природни явления с биотичен характер, които да доведат до едроплощни нарушения , като настъпили каламитети, ветроломи, ветровали, засушавания и други неблагоприятни въздействия.
     Наблюдаваните животински видове и птици са запазили местообитанията си.
     Установяване стабилността на популацията е предмет на бъдещ мониторинг и анализ на получените данни.
     През 2025 г. в местообитанията на застрашени, изчезващи и ендемични растения няма настъпили промени. На база общите наблюдения към момента не може да се направи обстоен анализ на популациите.
  Здравословното състояние на гората  е добро.

     Анализ на резултатите от мониторинга
      Като цяло за територията на стопанството ясно се очертава тенденцията за запазване на територията,подобряване състоянието на горите, видовия състав, увеличение на запаса и прираста от горите в района на ТП ,,ДГС Твърдица’’.
      За 2025 г.горите и горските територии стопанисани от ТП ,,ДГС Твърдица’’ са в много добро здравословно състояние, дължащо се на опита и прилагането на полезните практики, както и на подходящи и навременни лесовъдски мероприятия, с цел поддържане и стопанисване на добри гори. От голямо значение е добрата охранителна дейност на стопанството и превантивните мерки срещу пожари, бракониерски намеси и незаконна сеч.
    Разбирането и подкрепата, която стопанството получава от местните общности, институциите и потребители на дървесина, финансовите резултати и това,че се покриват изискванията на сертифициращата организация ни дава основания да смятаме, че избраната посока на развитие  е правилна и взаимноизгодна за всички заинтересовани страни.
    Данните от извършеното проучване за този период и прилагане принципите на устойчивото изпълнение на биологичните ресурси и опазването на биоразнообразието в стопанството показват, че не са констатирани пропуски по отношение стопанисването на горите, попадащи в гори с висока консервационна стойност.
      Стремежът е към преодоляване на негативното влияние и изменение на климата, което в последните години е доста динамично и запазване на биоразнообразието и устойчивостта на екосистемите. Многофункционалното управление е начин за постигане на максимални резултати.
    Основни предизвикателства за подобряване ефективността и продуктивността на горското стопанство при спазване на принципите на горска сертификация са насочени към балансирано и отговорно отношение в различни направления – екологични, икономически и социални, които са свързани с голям брой заинтересовани страни.

